polyglot-tagger/wikipedia-language-snippets-filtered huggingface dataset:
ශ්‍රද්ධා රූපවාහිනි‍යේ නිර්මාතෘවරයාණන් වහන්සේ වන්නේ මහමෙව්නාව භාවනා අසපු සංචිතයේ නිර්මාතෘවර අතිපූජනීය කිරිබත්ගොඩ ඤාණානන්ද ස්වාමීන් වහන්සේ යි. එසේ ම රූපවාහිනිය ආරම්භ කොට පවත්වාගෙන යනු පිණිස තවත් පින්වත් ස්වාමීන් වන්සේලා ඇතුළු බොහෝ ගිහි පින්වතුන් ශ්‍රමයෙන් ධනයෙන් හැකියාවන්ගෙන් දායක වෙති. විශේෂයෙන් ශ්‍රද්ධා අධ්‍යක්ෂක මණ්ඩලය, කාර්ය මණ්ඩලය සහ මාසික ධර්මදාන සාමාජිකයින් ඇතුළු ඒ සියලු පින්වතුන්ගේ වෙහෙස ශ්‍රද්ධා ඔබ වෙත දායාද කිරීමට මහෝපකාරීය.
දැන් ඔබට ශ්‍රද්ධා රූපවාහිනිය, බස්නාහිර සහ දකුණු පළාතට සහ රජරටට 55 ඔස්සේත්, පැය විසි හතර පුරාම, නාලිකා අංක 99 ඔස්සේත්, නාලිකා අංක 27
බැර ලෝහ මිශ්‍රිත ජලයෙන් ඇතිවන වකුගඩු රෝගය අවම කිරීම උදෙසා සිදු කෙරෙන පිරිසිදු පානීය ජලය ලබා දීමේ පුණ්‍යව්‍යාපෘතිය
රෝග පීඩා ඉදිරියේ අසරණ වන අපේම සහෘද ජනතාවට සරණක් වෙමින්, උපකාර කිරීම උදෙසා ක්‍රියාත්මක වන පුණ්‍ය ව්‍යාපෘතිය.
ඉගෙනීමට දක්ෂ, නමුත් ආර්ථික අපහසුතා ඇති දූ දරුවන්ගේ අධ්‍යාපනයට සවියක් ලබා දෙන ශිෂ්‍යත්ව වැඩසටහන.
පළමු තරඟය ප්‍රතිඵලයක් නොමැතිව අවසන් වීමෙන් පසුව එංගලන්තය එක්දින තරඟමාලාව 3-1 ක් ලෙස ජය ගන්නා ලදී. එක්දින තරඟ පහම වර්ෂාවෙන් පීඩාවට පත් වුවද, එංගලන්ත හා වේල්ස් ක්‍රිකට් පාලක මණ්ඩලය , ශ්‍රී ලංකාවේ මෝසම් කාලයේදී මෙම තරඟමාලාව ක්‍රීඩා කිරීමේ තීරණය ආරක්ෂා කරමින් කියා සිටියේ, දිනයන් සම්බන්ධයෙන් ඔවුන්ට ඇත්තේ "ඉතා සුළු ගැටළුවක්" පමණක් බවයි. පන්දුවාර වි20 තරගයෙන් එංගලන්තය ලකුණු 30 ක ජයක් ලැබීය.
එංගලන්ත ජාතික ක්‍රිකට් කණ්ඩායම 2018 ඔක්තෝම්බර් හා නොවැම්බර් මාස තුලදී ශ්‍රී ලංකාව තුල සංචාරයෙහි යෙදෙන්නේ, එක් දින ජාත්‍යන්තරයන් පහක් විස්සයි20 ජාත්‍යන්තරයන් තරගයක් සහ ටෙස්ට් තරග තුනක් සදහා තරග වැදීම සඳහාය. මෙම සංචාරයට 2012 වසරෙන් පසු එංගලන්තය ශ්‍රී ලංකාවේ පැවැත්වූ පළමු ටෙස්ට් තරඟය ඇතුළත් විය.
2018 සැප්තැම්බර් මාසයේදී ඇන්ජලෝ මැතිව්ස් වෙනුවට දිනේෂ් චන්දිමාල් එක්දින කණ්ඩායමේ නායකයා ලෙස ශ්‍රී ලංකා ක්‍රිකට් විසින් නම් කරන ලදී. දින කිහිපයකට පසු, ශාරීරික යෝග්‍යතාවය හේතුවෙන් මැතිව්ස් ශ්‍රී ලංකා එක්දින කණ්ඩායමෙන් ඉවත් කරන ලදී. කෙසේ වෙතත්, එක්දින සංචිතය සමඟම නම් කරන ලද ශ්‍රී ලංකා ටෙස්ට් සංචිතයේ මැතිව්ස් නම් කරන ලදී.
යෝජනා සියයක් පමණ විශාල රතු කැට මාණික්‍යන්ගෙන් නිර්මිත දහහත්වන ප්‍රාකාරය තුළ සිටින්නේ හෘල්ලෙකා, ගගණා, රක්තා, කරාලිකා සහ මහොච්චුස්මා යන පංචමහා භූතයන්ට අධිපතී දේවින්ය. ඔවුන් සියල්ලෝම භුවනේශ්වරී දේවිය මෙන් තම අත් සතරෙහි පාශයක්, අංකුශයක්, වරද සහ අභය මුද්‍රාවන් දරා සිටින්නීය. එමෙන්ම මේ තුළ දේවියගේ සමස්ථ දසමහාවිද්‍යා ස්වරූපද, භුවනේශ්ව්රී දේවියගේ අවතාරද වාසය කරනු ලබයි.
මණිද්වීපය යන්නෙහි අරුත මාණික්‍යන්ගෙන් නිර්මිත දිවයින යන්නයි. දේවී භාගවත පුරාණයේ 12වන ග්‍රන්ථයේ 10-12 පරිච්ඡේදයන්හී දේවී ලෝකය පිළිබඳව සවිස්තරාත්මකව විග්‍රහා කර ඇත.
සියළුම කිරීටක වයිරසවල සමස්ත ව්‍යුහයට දායක වන ප්‍රෝටීන වන්නේ ස්පයික් , කවරය , පටලය සහ නියුක්ලියෝ කැප්සිඩ් ය. කිරීටක වයිරසයේ නිශ්චිත අවස්ථාවෙහිදී , හි නිර්වචනය කරන ලද ප්‍රතිග්‍රාහක බන්ධන වසම මඟින් වෛරසය එහි සෛලීය ප්‍රතිග්‍රාහක ඇන්ජියෝටෙන්සින් පරිවර්තනය කරන එන්සයිම 2 සමඟ සම්බන්ධ කිරීමට මැදිහත් වේ. සමහර කිරීටක වෛරස් හි හේමාග්ග්ලුටිනින් එස්ටරේස් නමින්ද කෙටි ස්පයික් වැනි ප්‍රෝටීන ද ඇත.
ජෙනෝමය ප්‍රතිවර්තනය කර දිගු පොලිප්‍රෝටීන් සාදනු ලැබේ, එහිදී සියලුම ප්‍රෝටීන සම්බන්ධ වේ. කොරෝනා වයිරස වල ව්‍යුහාත්මක නොවන ප්‍රෝටීනයක් ඇත - ප්‍රෝටියේස් - එය පොලිප්‍රෝටීන ඉවත් කිරීමට සමත් වේ. මෙම ක්‍රියාවලිය ජාන ආර්ථිකයේ එක් ආකාරයක් වන අතර, නියුක්ලියෝටයිඩ කුඩා සංඛ්‍යාවක වැඩිම ජාන සංඛ්‍යාවක් කේතනය කිරීමට වෛරසයට ඉඩ සලසයි.
"කොරොන වයිරස්" යන නම ලැබුනේ ලතින් කොරෝනා වලිනි, එහි අර්ථය ඔටුන්න හෝ හැලෝ යන්නයි, එයින් අදහස් කරන්නේ වෛරස් අංශුවල ලක්ෂණික පෙනුමයි: ඔටුන්නක් හෝ සූර්ය කිරීටයක් ලෙස පෙන්නුම් කරයි.
කොරෝනා වයිරස් ආර්එන්ඒ ජෙනෝමය 5 ′ මෙතිලයිට් කැප් එකක් සහ 3 ′ පොලිඇඩිනයිලේටඩ් වලිගයක් ඇති අතර එමඟින් ආර්එන්ඒ පරිවර්තනය සඳහා රයිබසෝම සමඟ සම්බන්ධ වීමට ඉඩ සලසයි.
කොරෝනා වයිරසයේ ආසාදන සෛල ඇතුල් වීමෙන් පසුව, වෛරස් අංශුව නිරාවරණය නොවන අතර එහි ජෙනෝමය සෛල සයිටොප්ලාස්මට ඇතුල් වේ.
ඔගස්ට් යනු යථානුභූතවාදය පදනම් කර ගනිමින් අදහස් ඉදිරිපත් කල ආර්ථික විද්‍යාඥයෙකු වන අතර ඔහු ඉදිරිපත් කළ තවත් අදහසක් වුයේ සමාජය වෙනස් වෙමින් විකාශනය වන බවයි.ඒ අනුව ඔහු එම විකාශනයේ විවිධ අවධි හා එම අවධි පිළිබඳවද අදහස් දක්වන ලදි.ඒ අතර,
යන කෘති වැදගත් වන අතර ඉන් එහා ගොස් තවත් වැදගත් ලිපි ලේඛන රාශියක් රචනා කරන ලද ඔහු තම ඉදිරිපත් කිරිම් සෑම විටම ගවේෂණාත්මක හා විද්‍යාත්මක පදනමකින් ඉදිරිපත් කර ඇති අතර, එසේ ඉදිරිපත් කිරිම නිසා සාර්ථක නිගමන වලට එළබීමට එය වැදගත් වී ඇත.
ඔගස්ට් කොම්ට් පිළිබද අවධානය යොමු කිරිමේදි ඔහු ශුද්ධ විද්‍යාවෙන් ආභාෂය ලැබු ආර්ථික විද්‍යාඥයකු වන අතර එක් අවස්ථාවක ඔහු සමාජයද එක්තරා ආකාරයකින් ජීවියෙකුට සමකර ඇත.ඔගස්ට් කොම්ට් විසින් ප්‍රදාන සංකල්ප දෙකක් ඉදිරිපත් කරනු ලැබු අතර ඒවා.
ඔවුහු රංගෝලියක් මත පොල් ගෙඩියක් තබා ශිව දෙවියන්ට යාඥා කරති. පොල් ගෙඩිය කැරකෙන්නේ නම් නිවසේ භුතයකු සිටියි. නමුත් එය 100%ක් සනාථ නොවේ. මේ නිසා ඔවුහු දෙවන චාරිත්‍රය ඉටු කරති.
ඔවුන් එළදෙනකට ආහාර දෙන්නට සූදානම් වේ. නමුත් ආහාර නොගෙනම එළදෙන නිවසින් පැන දුවයි. මේ නිවසේ හොල්මන් ගැවසෙන බව පෙනීගිය ද, ඔවුනට එය සනාථ කරගැනීමට තෙවන චාරිත්‍රය ද සිදු කිරීමට අවැසි වේ.
පහනක් දල්වන ඔවුහු රුධිර බිංදු දෙකක් තබා නිවසේ විදුලිය විසන්ධි කරති. එහි දී ඔවුනට රුධිරය ලෙවකන කාන්තා අවතාරයක් දක්නට ලැබේ.
රාඝවා යනු රැකියා විරහිත තරුණයකු වන අතර, ඔහු සිය දවස ගත කරන්නේ මිතුරන් සමග ක්‍රකිට් ක්‍රීඩා කරමිනි. ඔහු භූතියන් කෙරෙහි අසීමිත භීතියකින් පසුවන අතර, හිරු බැසීමත් සමග ඔහු නිව‍ස තුළට වී ආරක්ෂා වන්නට උත්සාහ දරයි. හුගේ බිය කෙතරම් ද කිවහොත් රාත්‍රියට ඔහු නිදාගන්නේ ද සිය මව සමග වන අතර, රාත්‍රියට නාන කාමරයට යාමේ දී ද සහායට ඇයව කැඳවාගෙන යයි. මෙය රාඝවාගේ සොහොයුරා , නෑනණ්ඩිය හා ඔවුන්ගේ දරුවන් යන සියුල දෙනාට ඉමහත් කරදරයකි.
මුනි 2: කාංචනා යනු රාඝවා ලෝරන්ස් විසින් රචනය, නිෂ්පාදනය සහ අධ්‍යක්ෂණය කරන ලද 2011 දෙමළ ප්‍රහසන සංත්‍රාස චිත්‍රපටයකි. මෙය ඔහු සිය පෙර චිත්‍රපටය වූ මුනි සඳහා අනුගාමී කෘතිය ලෙස නිපදවූවක් වන අතර, මුනි චිත්‍රපට මාලාවේ දෙවන චිත්‍රපටය ද වේ. චිත්‍රපටයේ ප්‍රධාන චරිතය ද නිරූපණය කරන්නේ ඔහුම විසින් වන අතර, සරත්කුමාර් මෙහි තේමා චරිතයට පණ පොවයි. එසේම ලක්ෂ්මී රායි ද රංගනයෙන් දායක වේ.
අනුව ආයෝජනයේ ප්‍රතිලාභ අනුව කාංචනා 2011 වර්ෂයේ වඩාත් සාර්ථකම දෙමළ චිත්‍රපටය වේ. ක පිරිවැයක් දරා නිපදවූ මෙම චිත්‍රපටය කට අලෙවිකරණය කෙරුණු අතර, එහි තෙලිඟු හඬකැවීම් අයිතීන් බෙල්ලම්කොන්ඩ සුරේෂ්ට අලෙවි කෙරුණේ කට ය. මෙම චිත්‍රපටය එහි ප්‍රදර්ශන කාලය අවසන් වන විට තමිල් නාඩුවෙන් පමණක් කට ආසන්න මුදලක් උපයාගෙන තිබිණි.
අවිකා ගෝර් ඇගේ රංගන ප්‍රතිභාව වෙනුවෙන් සම්මාන කිහිපයක්ම දිනා ඇත. බාලිකා වධු රූපවාහිනී කතාමාලාවේ ළමා ආනන්දිගේ චරිතය නිරූපණය වෙනුවෙන් ඇය 2008 ඉන්දියානු රූපවාහිනී ඇකඩමි සම්මාන උළෙලේ දී හොඳම ළමා ශිල්පිණියට හිමි සම්මානය දිනාගත් අතර, හොඳම නිළියට හිමි ජූරියේ විශේෂ සම්මානය ද ඇයට හිමි විය. 2009 සහ 2010 වර්ෂවල ද ඉන්දියානු රූපවාහිනී ඇකඩමි සම්මාන උළෙලේ දී හොඳම ළමා නිළිය සඳහා වන සම්මානය ඇයට හිමි වූයේ බාලිකා වධු"හි ඇය දැක්වූ රංගන කුසලතාව වෙනුවෙනි.
ලෝක දේශපාලනය වෙත අවදානය යොමු කිරීමේදී එහි පවතින එක් එක් දේශපාලන පද්ධතීන් වෙත අවදානය දීමේදි පෙනී යන්නේ අපර ලෝකයම කොටස් ගනනාවකට බෙදා සාකච්ඡා කල හැකිය.එසේ බෙදා සාකච්ඡා කිරීමේදී වඩාත් වැදගත් කලාපයක් වශයෙන් දක්නට ඇත්තේ ආසියානු කලාපයයි.ඒ මක් නිසාද දේශපාලන වශයෙන් ගැටුම් බහුලම කළාපය වශයෙන් පෙන්වා දීමට හැකියාව ඇත්තේ මෙම ආසියානු කලාපයයි.එසේනම් අප මෙම ආසියාතික දේශපාලනය හැදෑරිමේ ඇති වැදගත්කම පහත පරිදි සාකච්ඡා කළ හැකිය.
මෙලෙස ආසියාතික කලාපයේ ආර්ථික ශක්තිය ඉහල යාම සදහා සජුවම දායකත්වය සපයන රටවල් ගනනාවක් අපට දැක ගත හැකිය.එම රටවල් වර්ථමානයේ ලෝක බලවත් රටවල් ලෙස ඉදිරියට පැමින ඇති අතර මුළු ලෝකයේම ආර්ථික ශක්තිය එම රටවල් මත රදා පවතින බව පැහැදිළිය.එම රටවල් කීපයක් ලෙස පහත රටවල් පෙන්වා දිය හැකිය.
සාමාන්යයෙන් ඇෆ්ගනිස්ථානය , පකිස්ථානය , ඉන්දියාව , මාලදිවයින , ශ% ලංකාව , නේපාලය , භූතානය , බංග්ලාදේශය . දකුණු ආසියාව සඳහා පොදු ආසන්න පදාර්ථය වන්නේ ඉන්දියානු උපමහාද්වීපය සහ ඇෆ්ගනිස්තානය ය.
සාමාන්යයෙන් බෲනායි , කාම්බෝජය , ඉන්දුනීසියාව , ලාඕසය , මැලේසියාව , මියන්මාරය , පිලිපීනය , සිංගප්පූරුව , තායිලන්තය , ටිමෝර්-ලෙස්ටින් වියට්නාමය .
ශ%යලය , ජෝර්දානය , කුවේටය , ලෙබනනය , ගාසා තීරය , ඕමාන් , කටාර් , සවුදි අරාබිය , සිරියාව , තුර්කිය , එක්සත් අරාබි එමිරේට්ස් , යේමනය
විදුලි උපකරණ තුල සන්නායක එකිනෙකින් වෙන් කර ඒවා අතර ධාරා හුවමාරු වීම වලක්වාලීම සඳහාත් සන්නායක වලට ආධාරක ලෙසත් පරිවාරක යොදාගනී. විදුලි රැහැන් හෝ විදුලි උපකරණ පරිවාරක ද්‍රව්‍ය යොදාගෙන ආවරණය කිරීම "පරිවාරණය" නම් වේ. විදුලි බල බෙදාහැරීම් හෝ සම්ප්‍රේෂණය කරන රැහැන් සහ විදුලි කණු අතර ඇති ආධාරක සඳහාද පරිවාරකය යන නම භාවිතා වේ. ඒවා විදුලියා කනුව හරහා පොළොවට ගලා යාම වළක්වමින් විදුලි රැහැන් වලට ආධාරක ලෙස කටයුතු කරයි.
විද්‍යුත් පරිවාරකයක් යනු අභ්‍යන්තර විද්‍යුත් ආරෝපණ නිදහසේ ගලා නොයන අමුද්‍රව්‍යකි; විද්‍යුත් ක්ෂේත්‍රයක බලපෑම යටතේ ඉතා කුඩා විද්‍යුත් ධාරාවක් ගලා යයි. මෙවා අනෙකුත් පහසුවෙන් විදුලිය සන්නයනය වන අමුද්‍රව්‍ය, අර්ධ සන්නායක සහ සන්නායක ආදියට සමාන නොවේ. යමක පරිවාරකතාවය පෙන්නුම් කරන ගුණය වන්නේ එහි ප්‍රතිරෝධය වේ; පරිවාරක, සන්නායක හෝ අර්ධ සන්නායක වලට වඩා වැඩි ප්‍රතිරෝධයක් පෙන්වයි.
විදුලි සන්නයකතාවයක් නොමැති වීම විදුලි පරිවාරණයයි. ඉලෙක්ට්‍රොනික බන්දන වාදයෙහි සඳහන් අයුරින් ඉලෙක්ට්‍රොන උත්තේජනය කල හැකි තත්වයෙන් පවතී නම් ධාරාවක් ගලායාම සිදු වේ. මෙය ඉලෙක්ට්‍රොන වලට ශක්තිය ලබාගෙන එමගින් ලෝහ වැනි සන්නායකයක් තුලින් ගමන් කිරීමට ඉඩ ලබා දේ. එවැනි තත්වයක් නැතිනම් එම අමුද්‍රව්‍යය පරිවාරකයකි.
කූඩුවේ සැකිල්ල ජලයට ඔරොත්තු දෙන ලී වර්ගයකින් තනා ඇතුළට ජලය කාන්දු වෙන ලෙස උණ පතුරු හෝ ලෑලි වලින් ආවරණය කර තනාගනු ලබයි . නැතිනම් සදා ගත් ලී සැකිල්ල සෙන්ටිමීටර පහක සිදුරු ඇති ප්ලාස්ටික් දැලකින් ආවරණය කිරීමට ද පුලුවන . කූඩුවේ භාගයකට වඩා ජලයේ ගිලෙන ලෙස සවිකර ග්‍රෑම් 90 - 150 අතර බරකින් යුත් වතුර කකුළුවන් දමනු ලබයි . අඩි 2.5ක් දිග 2ක් පළල උස අඩියක් පමණ වන කූඩුවක වතුර කකුළුවන් විස්සක් පමණ තරකිරීම හැකි ය.
වර්ග මීටර 200ක පමණ ඉඩක අඩි හතරක් පමණ ගැඹුර වන ලෙස ටැංකිය සකස් කරයි. මිලිමීටර් විස්ස සිදුරු සහිත දැළක් අඩි දෙකක් උසට සමීපව සමාන දුරින් සිටවූ ලී ආධාරයෙන් ටැංකිය වටා සවි කරයි. එහි පහළ කොටසේ ඇතුල් පැත්තෙන් අඩියක් පමණ උසට පොලිතින් වලින් ආවරණය කරන්නේ කකුළුවන් පැන යෑම වැළැක්වීමටයි.
රොන්මඩ සහිත මැටි පස හෝ සම්පූර්ණ මැටි පස සහිත ප්‍රවාහන පහසුකම් සහිත බිමක් කකුළුවන් ඇති කරන ටැංකි සෑදීම සදහා යොදා ගනී. කකුළුවන් තර කිරීම සඳහා යෝග්‍ය ලවණතාව සහිත ජලය තිබීම ඉතාම වැදගත් ය.
ආර්ථික වශයෙන් වඩාත් වැදගත් වූ කලපු කකුළුවන් ශ්‍රී ලංකාවේ සෑම කලපුවකම දකින්නට ලැබුණ ද බස්නාහිර , වයඹ , උතුර හා නැගෙනහිර ප්‍රදේශ වල වඩාත් සුලබ ය.
වකදෙක හොදින් පුහුණු වූ ගෝලයෝ වක දෙකට තවත් රේඛා එකතු කරමින් පතුරු සහ සීනමල සහිතව කතුරුමල අදීන ලදී. පසුව කතුරු මලේ උසස් නිර්මාණයක් ලෙස "තිරිගිතලය" නෙහොත් නැමුණුතලය යන අරුත දෙන රේඛා චිත්‍රය අදින ලදී. තිරිගිතලය යනු සංකීර්ණ රේඛා ක්‍රමවත්ව හසුරුවන ලද අලංකාර හා නිර්මාණශිලී රේඛා සිතුවමකී.
තිරිඟිතලය යන්න දේශීය චිරන්තන සම්භාව්‍ය චිත්‍ර කලා වර්ණ පටිපාටීයේ දුඹුරු පාංශු වර්ණ පටිපාටිය ආභාස කර ගනිමින් චිරන්තන සිංහල කලාවේ මාස්ටර් කෘතියක් හැටියට හුවා දැක්වීම පිණිස 1991 දී දියසායම් මාධ්‍යයෙන් එවකට උසස් පෙළ පාසල් ශිෂ්‍යයකු හැටියට සුජිත් රත්නායක විසින් නිර්මාණය කොට පින්තාරු කරන ලද්දකි.
වදෙක යනු දෙපසට වක් සහිත වූ, රිත්මිත රේඛාවෙන් සැදුම්ලත් ලියපත ආශ්‍රිතව නිර්මාණය කරණ ලද රේඛා සටහනකි. වැඩි වාර ගණනක් යටි පෝරුව මත ඇදීමෙන් පසු එය මතකයෙන් ඇදීම චිත්‍ර ගෝලයන් විසින් කළ යුත්තක් විය.
සාම්ප්‍රදායික ශිල්පීන් තම කලා නිර්මාණ සඳහා විවිධාකාර සැරසිලි නිර්මාණ යොදා ගෙන ඇත. සාම්ප්‍රදායික සැරසිලි නිර්මාණ කොටස් 4කින් යුක්ත ය.
1966 දී, මනෝරත්නයන් පාසල් සිසුවෙකු ලෙස රඟපෑම ආරම්භ කළ අතර, වාර්ෂික පළාත් අන්තර් පාසල් නාට්‍ය තරඟාවලියෙහි අවසන් වටයට තේරීපත් වූ, අෂ්ප ගුඩුන්ග් වේදිකා නාට්‍යයෙන් රංගනයට පිවිසියේ ය. ඔහු සමස්ත ලංකා අන්තර් පාසල් තරඟාවලියෙහි හොඳම ඉදිරිපත් කිරීම‍ට හිමි සහතිකය ද දිනාගත්තේ ය.
ඔහු 1979 සිට මරණය දක්වා තමරා ජයන්ති සමඟ විවාහ වී සිටියේ ය. එම දෙපළට එක් දියණියක්, එනම් උත්පලා ඉන්දීවරී සහ එක් පුතෙකු, එනම් භානුක ප්‍රබුද්ධ වේ. උත්පලා දියණිය, ශිවන්ක පෙරේරා සමඟත්, භානුක පුතණුවන්, හිරණ්‍යා දුලාෂිණි ගමාරියා සමඟ ද විවාහ විය.
නිව්ටන්ගේ අදහස විමසීමට පරික්ෂණයක් සිදු කලේ නම්, ඔහුගේ සාර්වත්‍ර ගුරුත්වය පිළිබඳ නියමය සඳහා ආලම්බන සාක්ෂි සපයා ගත හැකිව තිබුණා මෙන්ම, පෘථිවියෙහි ස්කන්ධය සහ ඝනත්වය ඇස්තමේන්තු කර ගත හැකිව තිබුණාද වෙයි.
මංගල් පාණ් ඩේ 34 වන බෙංගාලි ස්වදේශික පාබල හමුදාවේ සොල්දාදුවෙක් විය. ඔවුන් ස්ථානගත ව සිටියේ බටහිර බෙංගාලයේ බැරක්පෝර් හි ය. 1857 මාර්තු 29 වනදා සවස් යාමයේ මෙහි නොසන්සුන්තාවක් හටගත් අතර මංගල් පාණ්ඩේ ඉංග්‍රීසීන්ට එරෙහිව සිය සහෝදර සෙබලුන් අමතා කතාවක් පැවැත්වීය. ඔහු පාලනය කිරීමට නිලධාරීන් පැමිණෙන අවස්ථාවේ ඔහු ඔවුනට වෙඩි තැබූ අතර ඉන් දෙදෙනකුට තුවාල සිදු විය.
1857 වන විට පෙරදිග ඉන්දියා වෙළෙඳ සමාගමට එරෙහි හැඟීම් පැතිරෙමින් පැවතිණ. ඊට හේතු වූ කරුණු ගණනාවකි. මේ අතර ස්වදේශිකයන් පහත් කොට සැළකීම, ක්‍රිස්තියානි ආගම ප්‍රචාරණය, ඇතැම් ප්‍රාදේශීය පාලකයන් හිතුමතේ බලයෙන් පහ කිරීම වැනි කරුණු පාදක විය. මේ අතර 1857 වනවිට අලුතින් සෙපෝයිවරුන්ට හඳුන්වා දුන් තුවක්කුවක් හේතුවෙන් විශාල අසතුටක් ඔවුන් තුළ වර්ධනය විය.
එන්ෆීල්ඩ් 53 රයිෆලයට පතුරම් කාට්‍රිජ් සඳහා ලිහිසි ද්‍රව්‍ය ලෙස ඌරන්ගෙන් සහ හරකුන්ගෙන් ගත් සත්ත්ව තෙල් යොදාගෙන ඇතැයි යන රාවයක් පැතිර ගියේය. සෙපෝයිවරුන් එම කාට්‍රිජ කටින් කඩා වෙඩි බෙහෙත් රයිෆලයට පිරවිය යුතු විය. මෙය හින්දු සහ මුස්ලිම් සෙපෝයිවරුන් අතර දැඩි නොසන්සුන්තාවක් ඇති කළේය. ඔවුන් මෙය සැළකූයේ සිය ආගම්වලට කළ නිගරුවක් ලෙස ය.
1857 ට පෙර බ්‍රිතාන්‍ය පෙරදිග ඉන්දියා වෙළෙඳ සමාගමේ ප්‍රධාන හමුදා තුනක් විය. එනම් බොම්බාය හමුදාව, මදුරාසි හමුදාව සහ බෙංගාලි හමුදාව ය. මේවා හින්දු සහ මුස්ලිම් යන දෙපිරිසම සොල්දාදුවන් සේ බඳවා ගන්නා ලදී. බෙංගාලි හමුදාව විසින් හින්දූන් බඳවා ගනිද්දී සළකා බලන ලද්දේ ඉහළ යයි සම්මත කුලවල හින්දූන් පමණි.
ඇතැම් ඉතිහාසඥයින් මංගල් පාණ්ඩේ හඳුන්වන්නේ 1857 කැරැල්ලට හේතු වූ ප්‍රධාන සාධකයක් ලෙස ය.නමුත් පසු කාලීන ඉතිහාසකරුවන් විසින් පෙන්වා දී ඇත්තේ මංගල් පාණ්ඩේගේ කැරලි ගැසීම තනි සිද්ධියක් පමණක් බවත් පසුව ඇතිවූ ඉන්දියානු මහ කැරැල්ලට එහි විශාල සම්බන්ධයක් නොමැති බවත් ය.
මංගල් පාණ්ඩේ ඉන්දියාවේ නිදහස් සටනෙහි පුරෝගාමී චරිතයකි. 1857 ඉන්දියානු මහ කැරැල්ලට සති කිහිපයකට පෙර ඔහු බ්‍රිතාන්‍ය පෙරදිග ඉන්දියා වෙළෙඳ සමාගමට එරෙහිව කැරලි ගැසීම සඳහා සෙපෝයි භටයින් පෙළඹවීමට උත්සාහ කළ අතර එය සාර්ථක වූයේ නැත.
මෙම බලකායේ සිටි අනෙක් සෙපෝයිවරුන් වැඩි පිරිසක් මෙම සිද්ධීන් දෙස බලා සිටි අතර පාණ්ඩේ අල්ලා ගැනීමට හෝ ඔහුට සහය දීමට හෝ ඉදිරිපත් නොවූහ. ඔහු අල්ලාගැනීමට ඔවුන් අකමැති වන්නට ඇතත් ඉංග්‍රීසීන්ට එරෙහිව කැරලි ගැසීම වැනි අවදානමක් ගැනීමට ද ඔවුන් කැමති වූයේ නැත.
මංගල් පාණ්ඩේගේ කැරලි ගැසීම එකළ වර්ධනය වෙමින් පැවති බ්‍රිතාන්‍ය විරෝධය පෙන්වන එක් සිද්ධියක් වූ නමුත් එය හේතුවෙන් ව්‍යාප්ත වූ කැරැල්ලක් ඇති වූයේ නැත.
පාණ්ඩේ උපන්නේ වර්තමාන උත්තර් ප්‍රදේශ් හි බල්ලියා දිස්ත්‍රික්කයේ බ්‍රාහ්මණ පවුලක ය. ඔහු 1849 දී පෙරදිග ඉන්දියා වෙළෙඳ සමාගමේ හමුදාවට බැඳුණි.
තපසෙහි යෙදෙන යෝගිවරයා පිළිබඳ තවත් අර්ථ නිරූපණයක් නම් එමගින් ජනතාවගේ සතුට සහ සශ්‍රීකත්වය අපේක්ෂාවෙන් ගංගා නදිය පෘථිවිය වෙත වැඩමවීමට දැඩි තපසක නිරත වන භගීරථ නිරූපණය වේය යන්නයි. පැල්මේ ඇති නාග රූප මගින් සශ්‍රීකත්වය සහ ධනය නිරූපණය වේ යැයි සැලකේ. ශිව සහ සෙසු දෙවිවරුන් ශාන්තුවරයිනට ආශිර්වාද කරනු නිරූපිත ය. මෙම දර්ශනය තවත් අලංකාර කරමින් රජවරුන්ගේ, ඍෂිවරුන්ගේ, කලාකරුවන්ගේ සහ සත්ත්වයින්ගේ රූ කැටයම් කොට ඇත.
අර්ජුන අල්ප-උන්නත කැටයම මහාබලිපුරම්හි මධ්‍යයේ පිහිටා ඇති අතර, එය ‍බෙංගාල බොක්කේ කොරමැන්ඩල් වෙරළ තීරයේ සිට ස්වල්ප දුරකින් මුහුද දෙසට මුහුණලා පිහිටියේ ය. වෙරළාසන්න දේවාලය පිහිටියේ ද මෙහි ය. මෙම ස්ථානය වෙත චෙන්නායි නගරයේ සිට බටහිරින් වූ මාර්ගයේ සිට සැතපුම් 36කට අධික දුරක් සහිත අතර, චෙංගල්පෙට් සිට සැතපුම් 20ක දුරක් ඇත.
වම් පසින් සූර්යයාත් සහ දකුණු පසින් චන්ද්‍රයා නිරූපිත කැටයමක් ද පනේලයෙහි වේ. කිම්-පුරුෂ හෙවත් විශාල කන් සහ හින්වැස්මක් සමිත වාමනයකු බෙරයක් වයමින් සිටිනු දැකගත හැක.
1997 දී විහාරයේ සිදුකරන ලද ප්‍රතිසංස්කරණයන් සඳහා පොළව කණිද්දී පාළව යට තිබී හමු විය. කැළණි විශ්ව විද්‍යාලයේ පුරාවිද්‍යා අංශයේ කතිකාචාර්ය රාජ සෝමදේව මහතා විසින් මේ සෙල්ලිපිය කියවා ර්ථ නීරූපනය කරන ලදී.
රයිගම් අධිකාරිපත්තුවේ එනම් වත්මන් බණ්ඩාරගම ප්‍රාදේශීය ලේකම් බල පෙදෙසේ රමුක්කන රජ මහා විහාරයේ පිහිටා ඇත. බණ්ඩාරගම නගරය පසුකර කිලෝමීටර් එකහා මාරක් පමණ පානදුර දෙසට යන විට මෙම විහාරස්ථානය පිහිටා ඇත.
1945 ඹක්තෝම්බර් මස 10 වන දින එවකට එල්ලේ ක්‍රිඩාවට තෝතැන්නක් වූ රාගමදී උපත ලද ඩී පර්සි සිල්වා රාගම කතෝලික විදුහලෙන් මුලික අධ්‍යාපනය හදාරන ලදී.කුඩා අවදියේ එනම් වයස අවුරැදු 07 ත් 08 ත් අතර කාලයේදී පටන් එල්ලේ ක්‍රිඩාවට යොමුවිමෙන් අනතුරැව පාසැල් එල්ලේ කණ්ඩායමට ක්‍රීඩාකිරිමට වරම් ලබාගන්නා ලදී.
පාසැල් මට්ටමින් අන්තර් පාසැල් තරගමාලාවන් නියෝජනය කරමින් දක්ෂතා පෙන්නුම් කිරිමට සමත් විම මත එනම් වයස අවුරැදු 15 දී 1960 ප්‍රභල එල්ලේ කණ්ඩායමක් වු හාලික්වින්ග්ස් කණ්ඩායමේ සාමාජිකත්වය ලැබීමට තරම් වාසනාවන්ත වුයේ ඹහුගේ එම දක්ෂතා නිසාය. එවකට එම කණ්ඩායමේ සාමාජිකත්වය ලබා ක්‍රිඩාකයෙකු වශයෙන් ස්ථානයක් ලබා ගැනිමත් මහත් දුෂ්කර කටයුත්තක් වුවද මොහුගේ දක්ෂතා මත එම කණ්ඩායමේ නිත්‍ය සාමාජිකයෙකු වශයෙන් සෑම තරගයකදීම දක්ෂ්කම් දක්වන ලදී.
යුද්ධය යුගෝස්ලාවියාව බිඳවැටීමේ අතුරු ප්‍රතිඵලයක් ද විය. 1991 දී සමාජවාදී ෆෙඩරල් යුගොස්ලාවියානු ජනරජයෙන් ස්ලෝවේනියාව සහ ක්‍රෝඒෂියාව වෙන්ව යාමෙන් පසු බහු-වාර්ගික සමාජවාදී බොස්නියා සහ හර්සගොවිනා ජනරජය නිදහස සඳහා ජනමත විචාරණයක් 1992 පෙබරවාරි 29 සම්මත කර ගත්තේය. බොස්නියා සහ හර්සගොවිනා හි ප්‍රධාන වශයෙන් මුස්ලිම්වරු වාසය කල අතර ඕතඩොක්ස් සර්බියන්වරු සහ කතෝලික ක්‍රෝඒශියන්වරු ද වාසය කළහ.
මෙවැනි සමාජ මෙහෙවරන් රැසක් කරමින් ඉදිරියට යන රේඩියෝ කළුතර මාධ්‍ය ජාලය සමාජයට යහපත් වූ පණිවුඩ ලබාදෙමින් පුද්ගලයින් තුල යහපත් වූ ආකාරයේ වටිනාකම් හා ආකල්ප සංවර්ධනය කරන්නට අනවරත අරගලයක යෙදේ.
මේ රජුගේ සම්පූර්ණ රාජ්‍ය කාලය මාස 14ක් පමණක් වුවද, මෙම කාලය තුළ සිදුවීම් ගණනාවක්ම සිදු විය. 1468දී, නම් ඉට එරෙහි රාජද්‍රෝහී චෝදනා එල්ලවීම හේතුවෙන් ජොසොන් රාජ්‍යයේ දේශපාලනය කෙරෙහි සුවිශාල බලපෑමක් ඇති විය. රජුගේ මරණයට මඳ කලකට පෙර 1469දී, ජොසොන් රාජ්‍යය ජපානය සමග සියලු වෙළඳාම් තහනම් කළේය. එසේම යේජොං විසින් සාමාන්‍ය ගොවීන්ට හමුදාවට අයත්ව තිබූ ඉඩම්වල වගාකිරීමේ අයිතිය ලබා දෙන ලදී.
සේජෝ රජුගෙන් පසු 1468දී සිහසුනට පත්වන විට ඔහුගේ වයස 19කි. නමුත් ඔහුට එවිට වයස 20ක් නොවූ හෙයින් සහ ළමාවියේ සිටම රෝගීව දුබලතාවයන්ගෙන් පෙළෙමින් සිටි හෙයින්, යේජොංගේ මව වූ ජොංහී අගබිසව ඔහු වෙනුවෙන් රාජ්‍ය පාලනය සිදුකළාය. මේ යුගයේ වාර්තා අනුව, මෙකල දේශපාලන තීරණ ගන්නා ලද්දේ අගබිසව සහ සේජෝ රජු විසින් පත්කොට තිබූ නිලධාරීන් තිදෙනකු විසිනුයි.
ජොසොන්හි යේජොං යනු කොරියාවේ ජොසොන් රාජවංශයේ 8වන රජුයි. ඔහු සිය පියා වූ සේජෝ රජුගෙන් පසු 1468දී සිහසුනට පත්වන විට වයස අවුරුදු 18කි.‍ නමුත් රාජ්‍ය පාලනය සිදු කිරීමට තරම් ශාරීරික සුවතාවකින් නොවූ ඔහු වසරකට පසු මියගියේය.
20වන වියේ දී යේජොං රජු මියගියේය. ඔහුගේ සොහොන්ගැබ දකුණු කොරියාවේ ග්යොංගිඩෝහි ගොයැං ප්‍රදේශයේ පිහිටා ඇත. එම ස්ථානයේ තවත් රජවරුන් සහ අගබිසෝවරුන්ගේ සොහොන්ද පවතී. ඔහුගේ මරණින් පසු, සිහසුන යේජොංගේ පුත්‍රයාට හිමිනොවීය. එය ඔහුගේ සොහොයුරාගේ පුත්‍රයා වූ සියොංජොංට හිමි විය.
1450දී ජොසොන්හි සේජෝ රජුගේ දෙවන පුත්‍රයා ලෙස උපන්නේය. ඔහුගේ චාරිත්‍රානුකූල නාමය හේයැං කුමරු නම් විය. නමුත් ඔහුගේ වැඩිමහල් සොයුරා වූ කිරුළහිමි උයිග්යොං කුමරුගේ හදිසි වියෝවත් සමග 8වන වියේ පසු වූ ඔහුව කිරුළහිමි කුමරු තනතුරට පත්කෙරිණි.
මෙම ලිපිය කොරියාවේ ජොසොන් රාජවංශයේ 8වන පාලකයා පිළිබඳ වේ. ගෝර්යෝ රාජවංහයේ 16වන කොරියානු පාලකයා සඳහා, ගෝර්යෝහි යේජොං බලන්න.
මෙම කථාපුවතට පසුබිම් වී ඇත්තේ කුප්‍රකට සැහැසි පාලක යොන්සන්ගුන් රජ සමයයි. මෙමගින් ධනවතුන්ගෙන් සොරකම් කොට දූප්පතුනට ලබාදුන් හොං ගිල්-දොං නැමැති සේවක පුත්‍රයාගේ කථාව නිරූපණය වේ. ඔහු ‍ජොසොන්හි ප්‍රථම විප්ලවවාදී ක්‍රියාකාරියා වූ අයුරු මින් දැක්වේ.
10%ක සාමාන්‍ය ප්‍රේක්ෂක ප්‍රතිශතයක් හිමි කරගනිමින් කතාමාලාව මධ්‍යස්ථ සාර්ථකත්වයක් හිමි කරගත්තේ ය‍. මෙහි කථාපුවත සහ රංගනය ප්‍රේක්ෂකය්න මෙන්ම විචාරකයන් අතින් ද පැසසුමට ලක් විය.
ගැහැවි පුත, පාපමිත්‍රානුයෝගයෙහි මේ දෝෂ සයෙකි: අක්ෂධූර්ත යම් කෙනෙක් වෙත් ද ඔහු ඔහුට මිත්‍ර වෙත්, සහාය වෙත්, යම ඉතිරි සොඬ ආදි සොඬහු වෙත් ද, ඔහු ඔහුට මිත්‍ර වෙත්, සහාය වෙත්, බීමෙහි ලොල්වූ යම් කෙනෙක් වෙත් ද, ඔහු පාපමිත්‍රානුයුක්තයාට මිත්‍ර වෙත්, සහාය වෙත්, යම් නෛකතික කෙනෙක් වෙත් ද, ඔහු ඔහුට මිත්‍ර වෙත්, සහාය වෙත්, යම් වංචනික කෙනෙක් වෙත් ද, ඔහු ඔහුට මිත්‍ර වෙත්, සහාය වෙත්, ගම් පැහැරීම් ආදි සාහසික කර්මයන්හි යෙදුණු යම් කෙනෙක් වෙත් ද, ඔහු පාපමිත්‍රානුයෝගියාට මිත්‍ර වෙත්, සහාය වෙත්. ගැහැවි පුත, පාපමිත්‍රානුයෝගයෙහි මේ දොස් සය ය.
ගැහැවි පුත, නොකල්හි වීථි සඤ්චාරයෙහි පුන පුනා යෙදීමෙහි මේ දොස් සයෙකි: තමේ ද සංගොපිත නො වූ යේ නො රක්නාලද්දේ වෙයි. ඔහුගේ අඹුදරුවෝ ද අසංගෝපිත වූවාහු නොරක්නා ලද්දාහු වෙත්, ඔහුගේ වස්තුව ද සංගොපිත නො වූයේ නොරක්නා ලද්දේ වෙයි. පාප ක්‍රියාවන්හි සැක කටයුත්තෙක් ද වෙයි, අභූත දෝෂ කථා ද ඔහු කෙරෙහි නැඟෙයි, තවත් බොහෝ දුක් දොම්නසුන් විසින් පෙරටු කරන ලද්දේ වෙයි, . ගැහැවි පුත, මොහු සදෙන නොකල්හි වීථිසඤ්චාරයෙහි පුන පුනා යෙදීමෙහි දෝෂයෝ ය.
ගැහැවි පුත, ප්‍රමාදයට කාරණ වූ දූ කෙළියෙහි යෙදීමෙහි මේ දොස් සයෙකි: දිනනුයේ වෛර උපදවයි, පැරැදුණේ වස්තුව අනු සොවී. තමා දැක්කැදී ම ධනහානිය වේ. සභාවට ගිය ඔහුගේ වචන නො නැඟේ. මිත්‍රාමාත්‍යයන් විසින් පිරිහෙලන ලද්දෙක් වෙයි. ‘මේ පුරුෂපුද්ගල තෙමේ අක්ෂධූර්තයෙකැ’ යි අඹුදරුවන් රක්නට නො සමත් වේ යැ’ යි ආවාහක විවාහකයන් විසින් නො පතන ලදුයේ වෙයි. ගැහැවි පුත, මොහු ප්‍රමාදයට කාරණ වූ දූකෙළියෙහි පුනපුනා යෙදුම්හි දෝෂයෝ සදෙන වෙත්.
ගැහැවි පුත, අලසබව්හි යෙදීමෙහි මේ දෝෂයෝ ස දෙනෙක් වෙත්. ඉතා ශීත යැයි කර්මාන්ත නො කෙරෙයි, ඉතා උෂ්ණයැ යි කර්මාන්ත නො කෙරෙයි. ඉතා සවස් කාලය වී යැ යි කර්මාන්ත නො කෙරෙයි. ඉතා උදාසන යැ යි කර්මාන්ත නො කෙරෙයි, ඉතා බඩ සා ඇත්තෙමි යි කර්මාන්ත නො කෙරෙයි, ඉතා වැඩියක් අහර ගතිමි යි කර්මාන්ත නො කෙරෙයි. මෙසේ කටයුතු අතපසු කිරීම බහුල කොට ඇති ඔහුට නූපන් භෝගයෝ නො උපදිත්; උපන් භෝගයෝ ද විනාශයට යෙත්. ගැහැවි පුතුනි, මේ අලසබව්හි යෙදීමෙහි දොස් සය ය.
භාග්‍යවතුන් වහන්සේ මෙය වදාළ සේක: “ගැහැවි පුත, යම් හෙයෙකින් ආර්‍ය්‍යශ්‍රාවකයාගේ සතර කර්මක්ලේශයෝ ප්‍රහීණ වෙත් ද, යම් හෙයෙකින් ආර්‍ය්‍ය ශ්‍රාවක තෙම සතර කරුණෙකින් පව්කම් නො කරයි ද, යම් හෙයෙකින් භෝගයන්ගේ විනාශමුඛ සයත් නො සෙවී ද, හෙ තෙමේ මෙසේ තුදුස් ලාමක කම්වලින් පහ වූයේ ස දිසාවන් වසාලනුයේ, දෙලෝ ජය ගැන්ම පිණිස පිළිපන්නේ වෙයි. ඔහු විසින් මෙලොව ද ආරාධිත වෙයි, පරලොව ද ආරධිත වෙයි. හේ කාබුන් මරණින් මතු මනාප ගති ඇති ස්වර්ග ලෝකයට පැමිණෙයි.
හේ භෝගයන්ගේ කවර විනාශමුඛ සයක් නො සෙවි ද යත්: ගැහැවි පුත, මත් බවට ප්‍රමාදයට කරුණු වූ රහමෙර පීමෙහි යෙදීම භෝගයන්ගේ විනාශ මුඛයෙකි. නොකල්හි වීථිසංචාරයෙහි යෙදීම භෝගයන්ගේ විනාශ මුඛයෙකි. උත්සව දර්ශනය පිණිස යෑම භෝගයන්ගේ විනාශ මුඛයෙකි. ප්‍රමාදයට කාරණයක් වූ දූකෙළියෙහි යෙදීම භෝගයන්ගේ විනාශ මුඛයෙකි. පාපමිත්‍රයන් හා පුන පුනා එක් වීම භෝගයන්ගේ විනාශ මුඛයෙකි. අලසබව්හි නැවත නැවත යෙදීම භෝගයන්ගේ විනාශ මුඛයෙකි.
ගහැවිපුත, ප්‍රාණඝාතය වනාහි කර්ම ක්ලේශයෙකි, අදත්තාදානය කර්ම ක්ලේශයෙකි, කාමයන්හි වරදවා හැසිරීම කර්ම ක්ලේශයෙකි, මෘෂාවාදය කර්මක්ලේශයෙකි. ඔහුගේ මේ ක්ලේශයෝ ප්‍රහීණ වෙත්. භාග්‍යවතුන් වහන්සේ මෙය වදාළ සේක. සුගතයන් වහන්සේ මෙය වදාරා, ශාස්තෘ වූ භාග්‍යවතුන් වහන්සේ නැවැත ගාථා බන්ධන වශයෙන් අනෙකක් වූ මෙය වදාළ සේක:
ගැහැවි පුත, සතර කරුණෙකින් සමාන සුව දුක් ඇති මිතුරා දත යුතු: සැඟෙවියැ යුතු රහස් සිය මිතුරාට නොසඟොවා කියයි, ඒ මිතුරාගේ සැඟෙවියැ යුතු රහස් සඟොවා රකියි, විපත්තීන්හිදී නො අත්හරී, මිතුරා විසින් ඔහු පිණිස සිය දිවි වුව ද පරිත්‍යක්ත වෙයි . ගැහැවිපුත, මේ සතර කරුණින් සමාන සුඛ දුඃඛ සුහද මිතුරා දත යුතු.
ගැහැවිපුත, සතර කරුණෙකින් මිත්‍රප්‍රතිරූපක වූ අපායසහාය වූ අමිත්‍රයා දතයුතු: මත් බවට ප්‍රමාදයට කරුණු වූ රහමෙර පීමේ යෙදීමෙහි යහළු වෙයි, නොකල්හි වීථි සංචාරයේ යෙදීමෙහි යහළු වෙයි. නෘත්‍යගීතාදිය දකිනු අසනු පිණිස යෑමෙහි යහළු වෙයි, ප්‍රමාදයට කාරණ වූ දූකෙළියේ යෙදීමෙහි යහළු වෙයි. ගැහැවිපුත, මේ සතර කරුණින් අපාය සහාය වූ මිත්‍ර ප්‍රතිරූපක අමිත්‍රයා දත යුතු.
ගැහැවි පුත, සතර කරුණෙකින් අනුප්‍රියභාණී මිත්‍රප්‍රතිරූපක අමිත්‍රයා දතයුතු: ඔහුගේ පාප ක්‍රියාව ද අනුදනී, ඔහුගේ පින් කිරිය ද අනුදනී, සම්මුඛයෙහි ඔහුගේ ගුණ කියි, අසම්මුඛයෙහි ඔහුගේ අගුණ කියි. ගැහැවිපුත, මේ සතර කරුණින් මිත්‍රප්‍රතිරූපක වූ අනුප්‍රියභාණී අමිත්‍රයා දත යුතු.
ගැහැවි පුත, මත්බවටත් ප්‍රමාදයටත් කාරණ වූ රහමෙර පීමෙහි පුන පුනා යෙදීමෙහි මේ දොස් සයෙකි: මෙ ලොවැදීම වන ධන හානිය, කලහ වැඩීම, රෝගයනට කෙතක් වීම. අපකීර්ති ඉපැදැවීම, කයෙහි ගුහ්‍යස්ථාන විවෘත කොට හැසිරීම, නුවණ දුර්වල කිරීම යන සවැනි කාරණය ද වෙයි. ගැහැවි පුත, මදයට ප්‍රමාදයට කාරණ වූ රහමෙර පීමෙහි මේ දොස් සය වේ.
“වහන්ස, මා පියා කලුරිය කරනුයේ, ‘දරුව, දිශාවන් වඳුව’ යි මට මෙසේ කී ය. වහන්ස, ඒ මම් පියාගේ වචනයට සත්කාර කරනුයෙම්, ගරුකාර කරනුයෙම්, බුහුමන් කරනුයෙම්, පූජා කරනුයෙම්, කලින් ම නැඟී සිට රජගහ පුරයෙන් නික්මැ, තෙත් රෙදි ඇති ව, තෙත් කෙහෙ ඇති ව, දොහොත් මුදුනැ තබාගෙන, පෙර දෙස … උඩ දෙස වඳිමී’ යි කී ය.
ගැහැවිපුත, මිත්‍ර ප්‍රතිරූපක වූ සතර අමිත්‍රයෝ දත යුතු හ. මිත්‍රප්‍රතිරූපක අඤ්ඤදත්ථුහර අමිත්‍රයා දතයුතු, මිත්‍රප්‍රතිරූපක වචීපරම අමිත්‍රයා දත යුතු. මිත්‍රප්‍රතිරූපක අනුප්‍රියභාණී අමිත්‍රයා දත යුතු. මිත්‍රප්‍රතිරූපක අපායසහාය අමිත්‍රයා දත යුතු.
ගැහැවිපුත, මේ සතර කරුණින් මිත්‍රප්‍රතිරූපක වචීපරම අමිත්‍රයා දත යුතු: අතීතයෙන් සඞ්ග්‍රහ කෙරෙයි, අනාගතයෙන් සඞ්ග්‍රහ කෙරෙයි. නිරර්ථක කථායෙන් සඞ්ග්‍රහ කෙරෙයි. වර්තමාන කාර්‍ය්‍යයන්හි ව්‍යසන දක්වයි. ගැහැවිපුත, මේ සතර කරුණින් වචීපරම වූ මිත්‍රප්‍රතිරූපක අමිත්‍රයා දත යුතු.
ගැහැවි පුත, සතර කරුණෙකින් උපකාරී වූ සුහෘද මිත්‍රයා දතයුතු: මත් වැ වැදැහෙන මිතුරා රැකගනී, මත් වැ වැදැහෙන්නාහුගේ ධනය රැක දෙයි, බියට පැමිණි මිතුරාට පිහිට වෙයි, කළයුතු කාර්‍ය්‍යයක් උපන් කලැ අවශ්‍ය ප්‍රමාණය මෙන් දෙගුණයක් ධනය දෙයි. ගැහැවි පුත, ම සතර කරුණින් උපකාරී වූ සුහෘද මිතුරා දත යුතු.
ඒකාන්තයෙන් සිය මිතුරා ගෙන් කිසිවක් හැරගෙන ම යන්නේ වෙයි. අල්ප දැයෙකින් බොහෝ දෑ ලබන්නට පතයි. තමාට බියක උපන් කලහි පමණක් මිතුරාගේ කටයුතු කෙරෙයි. තමාගේ වැඩ ම කරුණු කොට මිතුරා සෙවී. ගැහැවි පුත, මේ සතර කරුණින් මිත්‍රප්‍රතිරූපකවූ අඤ්ඤදත්ථුහර අමිත්‍රයා දත යුතු.
ගැහැවි පුත, සතර කරුණෙකින් ආනුකම්පක සුහෘද මිත්‍රයා දත යුතු: ඔහුගේ පිරිහීමෙන් නො සතුටු වෙයි, ඔහුගේ අභිවෘද්ධියෙන් සතුටු වෙයි, මිතුරාගේ අගුණ කියන්නහු වළක්වයි, මිතුරාගේ ගුණ කියන්නහු පසසයි, ගැහැවි පුත, මේ සතර කරුණින් ආනුකම්පක සුහද මිතුරා දත යුතු.
නුවණැති සිල්වත් තැනැත්තේ දිලියෙන ගින්නක් සේ බබලයි. මල් පැණි රැස් කොට මි බඳින බමරක්හු සෙයින් භෝග රැස් කරන්නහුගේ භොගසම්පත්හු වැඩීමට යෙත්. ක්‍රමයෙන් සුඹසක් පස්කැට රැස් කොට බඳිනු ලබන්නාක් මෙනි.
ගැහැවි පුත, මේ සුහෘද වූ සතර මිතුරෝ දත යුතු හ: උපකාරී වූ සුහද මිතුරා දත යුතු. සමාන සුඛ දුඃඛ වූ සුහද සුමිතුරා දත යුතු. අර්ථාඛ්‍යායී සුහද මිතුරා දත යුතු. ආනුකම්පක සුහද මිතුරා දත යුතු.
ගැහැවි පුත, සතර කරුණෙකින් අර්ථාඛ්‍යායී සුහද මිතුරා දත යුතු: පවින් වළක්වයි, පිනෙහි යොදාලයි, පෙරැ නො ඇසූ දහම් අස්වයි, සුගතියට මඟ කියා දෙයි. ගැහැවිපුත, මේ සතර කරුණින් අර්ථාඛ්‍යායී සුහද මිතුරා දත යුතු.
“යමෙක් අඤ්ඤදත්ථුහර මිත්‍ර නම් වේ ද යමෙක් වචීපරම මිත්‍රනම් වේ ද, යමෙක් අනුප්‍රියභාණී වේ ද, යමෙක් ධන විනාශක ක්‍රියාහි යහලු වේ ද, මෙසේ මේ සතර අමිතුරන් නුවණැත්තේ දැන, උවදුරු ඇති මාර්ගයක් සේ දුරින් ම දුරු කරන්නේ ය.”